  Майя Бывальцева Приволжск федерал округе пырись 12 улосвылъёсты азьпалтыса, Удмуртиысь элькун нылпи юртысь пиналъёс «Ума палата» визьбурлыко шудонын кыкетӥ инты басьтӥзы. Шутэтскон нуналъёсы ортчем пусъён ужрад сярысь ивортӥз Росси азьмуртлэн Приволжск федерал округъя ужоскето муртэзлэн пресс-службаез. Сӥё-дано ужрадъёсты ортчытӥзы Башкортостанын, отчы округе пырись 14 улосвылъёсысь нылпи юртъёсын улӥсь пиналъёс люкаськизы. Визьзэс возьматэм сяна, соос элькунлэн пусйымон интыосыныз но тодматскизы. Нылпиослы Уфаетӥ экскурсия радъямын вал, соос Йӧскалык музее, паркъёсы, лимонарие, планетарие но кинотеатръёсы ветлӥзы. Шудонъёсын вормиз Мордовиысь команда. Соослы ик шедиз валтӥсь кузьым — кучыран. Удмуртиысь пиналъёс кыкетӥ луизы, куинетӥ интыын Нижний Новгородлэн командаез. Финалистъёсты ӟечкылазы Башкортостанысь егитъёслэн творчествоя коллективъёссы. Ваньзы вожвылъяськонэ пыриськисьёс син-пель кузьымъёс, дипломъёс, медальёс басьтӥзы. Тегъёс: Дышетон Ижкар Удмуртия вожвылъяськон пиналъёс школаос  